
Text rozhodnutia
Súd: Krajský súd Žilina Spisová značka: 6Co/87/2012 Identifikačné číslo súdneho spisu: 5611204397 Dátum vydania rozhodnutia: 21. 03. 2012 Meno a priezvisko sudcu, VSÚ: JUDr. Yvetta Dzugasová ECLI: ECLI:SK:KSZA:2012:5611204397.2 Opravné uznesenie Krajský súd v Žiline, ako súd odvolací, právnej veci navrhovateľa: EOS KSI Slovensko, s. r. o., so sídlom v Bratislave, Údernícka č. 5, IČO: 35 724 803, právne zastúpeného spoločnosťou: TOMÁŠ KUŠNÍR, s. r. o., so sídlom v Bratislave, Údernícka č. 5, IČO: 36 613 843, proti odporkyni: L. A., rod. Q., nar. XX. XX. XXXX, bytom U. č. XX, o zaplatenie 293,93 eur s príslušenstvom, v konaní o oprave rozsudku Krajského súdu v Žiline sp.zn. 6Co/87/2012, zo dňa 14. marca 2012, takto r o z h o d o l : O p r a v u j e rozsudok Krajského súdu v Žiline sp.zn. 6Co/87/2012 zo dňa 14. marca 2012 tak, že správne výrok tohto rozhodnutia znie: „Krajský súd p o t v r d z u j e rozsudok okresného súdu v časti o povolení splátok a v časti o trovách prvostupňového konania. Odporkyni náhradu trov odvolacieho konania n e p r i z n á v a . V časti nenapadnutej odvolaním z o s t á v a rozsudok okresného súdu n e d o t k n u t ý .“ o d ô v o d n e n i e : Krajský súd v Žiline rozsudkom sp.zn. 6Co/87/2012 zo dňa 14. marca 2012 potvrdil rozsudok okresného súdu v časti o povolení splátok a v časti o trovách prvostupňového konania. Odporkyni náhradu trov odvolacieho konania nepriznal. V časti nenapadnutej odvolaním zostal rozsudok okresného súdu nedotknutý. Podľa § 164 O. s. p. súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O návrhu na opravu súd rozhodne do 30 dní od jeho podania. O oprave vydá opravné uznesenie, ktoré doručí účastníkom. Pritom môže odložiť vykonateľnosť rozsudku na čas, kým opravné uznesenie nenadobudne právoplatnosť. Krajský súd z úradnej povinnosti, bez návrhu vykonal opravu výrokovej časti citovaného rozsudku, nakoľko pri jeho písomnom vyhotovení došlo k chybe v písaní a zrejmej nesprávnosti. Oproti vyhlásenému zneniu rozsudku jeho písomné vyhotovenie obsahuje naviac výrok: „Rozsudok okresného súdu vo výroku o trovách prvostupňového konania p o t v r d z u j e .“ (výrok II.). V súlade s citovaným zákonným ustanovením krajský súd odstránil pochybenie pri písomnom vyhotovení rozsudku a zosúladil vyhlásené znenie rozsudku s jeho písomným vyhotovením. Toto rozhodnutie prijal odvolací senát pomerom hlasov 3 za, 0 proti. Poučenie: Proti tomuto uzneseniu odvolanie n i e j e prípustné.

Zdroj: KAUZIS.SK – https://www.kauzis.sk/judikatura/r/ECLI:SK:KSZA:2012:5611204397.2 (dáta aktuálne k 31. 10. 2026). Záväzné je znenie zverejnené súdom.




